NEVELÉSTUDOMÁNYI
MESTERKÉPZÉSI SZAK

Képzési terület, képzési ág: bölcsészettudomány

Képzési ciklus: mester

Képzési forma (tagozat): nappali

A szakért felelős kar: Bölcsészettudományi Kar

Képzési idő: 4 félév

Az oklevélhez szükséges kreditek száma

Nevelési és oktatási kutatások 120 kredit

Segítő-fejlesztő pedagógia 120 kredit

 Oktatásmenedzsment 120 kredit

Neveléstudományi MA szakfelelős: Dr. habil. Engler Ágnes

Nevelési és oktatási kutatások: Prof. Dr. Pusztai Gabriella

Segítő-fejlesztő pedagógia: Dr. habil. Engler Ágnes

Oktatásmenedzsment: Prof. Dr. Pusztai Gabriella

**A SZAK KÉPESÍTÉSI ÉS KIMENETI KÖVETELMÉNYEI:**

**1. A mesterképzési szak megnevezése:** neveléstudomány (Educational Science)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

végzettségi szint: mester- (magister, master; rövidítve: MA-) fokozat

szakképzettség: okleveles neveléstudomány szakos bölcsész

a szakképzettség angol nyelvű megjelölése: EducationalScientist

**3. Képzési terület:** bölcsészettudomány

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe**: a pedagógia, az andragógia, a közösségszervező, a szociálpedagógia, a pszichológia, a konduktor, a tanító, az óvodapedagógus, a gyógypedagógus és a csecsemő- és kisgyermeknevelő alapképzési szak.

**4.2. A 9.4. pontban meghatározott kreditek teljesítésével vehetők figyelembe továbbá**: azok az alapképzési és mesterképzési szakok, illetve a felsőoktatásról szóló 1993. évi LXXX. törvény szerinti szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditpontok száma:** 120 kredit

**A SZAK ORIENTÁCIÓJA: GYAKORLATORIENTÁLT (60-70%)**

**Szakmai törzsanyag: 60 kredit**

**Nevelési és oktatási kutatások specializáció: 50 kredit**

**Segítő-fejlesztő pedagógia specializáció: 50 kredit**

**Oktatásmenedzsment specializáció: 50 kredit**

**Szabadon választható kreditek: 10 kredit**

**Összes kredit: 120 kredit**

**7.    A szakképzettség képzési területek egységes osztályozási rendszere szerinti tanulmányi területi besorolása:** 142

**8. A mesterképzési szak képzési célja és a szakmai kompetenciák**

A képzés célja olyan szakemberek képzése, akik megfelelő tudással rendelkeznek a neveléstudomány művelése és alkalmazása területén. Képesek a köznevelésben és a felsőoktatásban, illetve az oktatásügyben kutatói és alkalmazói feladatokat ellátni, részt vállalni a rendszerszintű működtetés feladataiból, a kutatás és a fejlesztés terén feladatokat végezni, hazai és nemzetközi szakmai fórumokon a nevelésügy hazai eredményeit kommunikálni. Felkészültek tanulmányaik doktori képzésben történő folytatására.

**8.1. Az elsajátítandó szakmai kompetenciák**

**A neveléstudomány szakos bölcsész**

**a) tudása**

Átfogóan ismeri a neveléstudomány és a hozzá kapcsolódó társ- és határtudományok legfontosabb hazai és nemzetközi elméleteit, összefüggéseit és probléma megoldási módszereit.

Ismeri a nevelés-oktatás elméleti modelljeinek hátterét, a különböző elméleti paradigmák evolúcióját, rendszerbe tudja foglalni a multi- és interkulturális pedagógia nemzetközi megközelítéseit.

Alaposan ismeri a neveléstudományi, társadalomtudományi kutatások kvalitatív és kvantitatív és kevert módszereit, eszközeit és ezek alkalmazási lehetőségeit és korlátait. Ismeri a kutatásra vonatkozó etikai normákat.

Tisztában van a neveléstudomány és határtudományai legújabb kutatási eredményeivel, a releváns pedagógiai innovációkkal, ezeket kritikusan elemzi, értelmezi.

Mély ismeretekkel rendelkezik a tanulásra vonatkozó tudományos elméletekben, ismeri a tanulás stratégiáit, módszereit, a tanulás és tanítás, nevelés támogatásának eljárásait, érti a tanulás különböző tereinek és környezeteinek szerepét az élethosszig tartó és az élet és kultúra minden területére kiterjedő tanulásban.

Átlátja a szakmapolitikai fejlesztési irányokat, ismeri az oktatási rendszerek fejlesztésének európai és világtendenciáit szakterülete és a hozzá kapcsolódó egyéb ágazati ellátó rendszerek működésének szabályozását és összefüggéseit.

Érti a kommunikáció általános elméleteit, alkalmazásának formáit vertikális és horizontális irányban

Érti az online kommunikáció fontosságát, ismeri a modern kommunikáció tereit, lehetőségeit.

Ismeri a neveléstudomány szaknyelvét anyanyelvén és legalább egy idegen nyelven.

Ismeri a tevékenységét meghatározó jogi és szakmai dokumentumok strukturális és tartalmi követelményeit. Tájékozott szakmájához kapcsolódó kompetenciákról, s egy munkavállalóval szembeni elvárások lehetőségeiről.

**b) képességei**

A neveléstudomány és társdiszciplínák köréből származó információk gyűjtésében, hazai és nemzetközi adatbázisok kezelésében releváns nézőpontok szerint képes választani, ezeket feladataiban felhasználni, önállóan alkalmazni.

Alkalmazza az interdiszciplináris modelleket, képes egy adott probléma több szempontú elemzésére, ami a reális helyzetértelmezést és a konkrét szituációkban történő hatékony alternatív megoldásokat is lehetővé teszi.

Elemzéseiben alkalmazza a multi- és interkulturális szemlélet összefüggéseit, ezeket kezdeményezően hasznosítja munkájában.

Képes összehasonlítani a kutatási eredményeket a pedagógiai gyakorlattal.

Képes gyakorlati implementációs javaslatokat megfogalmazni.

Képes kisebb önálló és csoportos kutatási projekteket tervezésére és kivitelezésére, biztonsággal és önállóan tudja használni a kvantitatív és kvalitatív kutatási módszereket, biztonsággal alkalmaz matematikai statisztikai eljárásokat.

Képes önálló szempontok szerint szakmai anyagok elkészítésére, kutatásai eredményeinek objektív bemutatására, elemzésére, és rövidebb szakmai tanulmányok önálló megírására.

A tanulás sajátosságainak ismerete alapján képes az adott életkori sajátosságok figyelembevételével megfelelő képzési feltételek megteremtésére, valamint egyéni tanulási utak megtervezésének segítésére.

Képes értelmezni a szaktudományos vitákat, össze tudja hasonlítani a különböző álláspontok argumentumait, képes azokat interpretálni.

Képes szakmáját meghatározó dokumentumokat véleményezni, értékelni, intézményi szintű dokumentumokat összeállítani.

A lehetőségek és korlátok figyelembe vételével képes az intézmény szervezeti működésének kritikai elemzésére.

Magas szintű szakmai kommunikációra képes szóban és írásban, ehhez alkotó módon alkalmazza a web-es információszerzési technikákat. Képes egy idegen nyelven magas szintű szakmai szövegértelmezésre és alapszintű szakmai kommunikációra.

Differenciáltan és adaptívan kommunikál szakmai közegben, és pedagógiai szituációkban, szakmai kommunikációs helyzeteket képes irányítani, moderálni.

Képes pályázatokat önállóan kezdeményezni, tervezni, lebonyolítani, értékelni.

Képes szakmai közösséget építeni.

Pedagógiai szakmai tudását felhasználva, az adott munkahelye elvárásait figyelembe véve képes munkavállalói jogait érvényesíteni.

**c) attitűdje**

Szakmai identitásában fontosnak tartja a társadalomtudományi nézőpontot, nyitott a neveléstudomány interdiszciplináris megközelítésére.

Folyamatosan átértékeli saját viszonyulásait a társadalmi és kulturális különbségekhez, a kisebbségek helyzete iránti érzékenység és az emberi jogok tisztelete jellemzi. Fontosnak tartja szakmai munkájában a társadalmi egyenlőtlenségekből fakadó problémák figyelembe vételét, és magáévá teszi a méltányosság szemléletét.

Törekszik a széleskörű szakmai együttműködésre, a problémahelyzetekre nyitott és megfontolt, képes azok professzionális megítélésére.

Szakmailag megalapozott kritikai szemlélettel rendelkezik, és elkötelezett az érték- és tudásalapú szakmai elemzések iránt.

Kreatív megoldásokat keres adott témakörök mély megismerésére, a releváns kutatási módszerek alkalmazására, nyitott a kutatási kooperációra, felismeri a közös munka jelentőségét.

Értékelő, értelmező reflektivitással közelít a gyakorlat és elmélet kapcsolatához. Megalapozott szakmai kritikát fogalmaz meg, saját véleményét meggyőzően és szabatosan fejti ki, szakmai vitákban érvelni tud.

Képviseli a kommunikáció jelentőségét a pedagógiai és szakmai munkában, fontosnak tartja az informatikai eszközök adta lehetőségek kihasználását, elkötelezett idegen nyelvi képességeinek folyamatos fejlesztése mellett.

Elkötelezett a folyamatos szakmai fejlődés terén, törekszik a szakmáját, szakterületét érintő kérdések folyamatos követésére, ezért különösen nyitott az új szakmai eredmények megismerésére, munkájában való hasznosítására és azok értékelésére.

Motivált, kezdeményező innovatív fejlesztésekben, kezdeményező szerepet vállal munkahelyi szervezetében.

Szakmaközi kapcsolatokban szakmai értékeit-elveit képviseli, érvel mellette.

**d) autonómiája és felelőssége**

Erősíti saját szakmai magabiztosságát, reálisan méri fel saját szakmai lehetőségeit és hiányosságait.

Tudatos önfejlesztés révén felelős önálló munkavégzésre képes, mely során a személyes és szakmai céljait össze tudja egyeztetni.

Kezdeményező szerepet vállal a jelenségek megértetésében, a felelős gondolkodásra ösztönzésben, saját tevékenységeiben, döntéseiben a tudományos-szakmai szempontokat juttatja érvényre.

Szakmai meggyőződésen alapuló önálló döntéseket hoz, prioritásként kezeli a kutatásalapú véleménynyilvánítást és tevékenységet.

Megbízható szakmai partner a különböző együttműködésekben, a kooperációban vezető és vezetett szerepeket is hatékonyan betölt.

Felelősséget vállal saját kommunikációjáért és annak folyamatos fejlesztéséért.

Felelősen kezdeményez és vezet innovációs folyamatokat.

Felelősséget vállal munkatársai, szakmai közössége fejlődésének támogatásáért, a neveléstudomány elismertsége növeléséért, fejlődéséért, fejlesztéséért.

**9. A mesterképzés jellemzői**

**9.1. Szakmai jellemzők**

A szakképzettséghez vezető tudományágak, szakterületek, amelyekből a szak felépül:

a neveléstudomány elméleti-fogalmi rendszere [elméleti és történeti pedagógia, pedagógiai (kultúr)antropológia, összehasonlító pedagógia] 15-20 kredit;

a nevelés, oktatás és képzés pszichológiai, társadalmi, politikai, jogi háttere és azok magyar és nemzetközi aspektusai, trendjei (a nevelés és intézményeinek társadalmi szociológiai, pszichológiai, jogi, irányítási és menedzsment alapjai) 15-20 kredit;

nevelés-, oktatás-, és művelődéskutatás főbb területei és azok kutatás-módszertana (művelődés és oktatáskutatás, a neveléstudományi kutatások módszerei, a különböző kutatási stratégiák kutatásmetodikai megalapozása) 15-20 kredit;

nevelés és oktatás iskolai, valamint iskolán kívüli intézményrendszerei, továbbá a pedagógiai innováció, a szervezetfejlesztés támogatásának intézményes és szocializációs formái (a kisgyermekkor pedagógiája, iskolapedagógia, szakképzés, szociálpedagógia, felnőttképzés és tudásmenedzsment, felsőoktatás-pedagógia) 25-30 kredit;

kötelezően választandó szakos specializáció 40-45 kredit.

**9.2. Idegennyelvi követelmény**

A mesterfokozatú diploma megszerzéséhez egy idegen nyelvből államilag elismert, középfokú (B2), komplex típusú nyelvvizsga vagy azzal egyenértékű érettségi bizonyítvány vagy oklevél szükséges.

**9.3. A szakmai gyakorlat követelményei**

A szakmai gyakorlat a köznevelés- és a felsőoktatás különböző színterein, intézményeiben végzett terepmunka, amelynek időtartamát a specializációkhoz kapcsolódóan a képzés tanterve határozza meg.

**9.4. A 4.2. pontban megadott oklevéllel rendelkezők eseténa mesterképzési képzési ciklusba való belépés minimális feltételei**

A mesterképzésbe való belépéshez a korábbi tanulmányok alapján szükséges minimális kreditek száma legalább 50 kredit a pedagógia, pszichológia, andragógia, szociológia, jogi, társadalomtudományok, gazdaságtudományok, egészségtudományok ismeretköreiből.

**A NEVELÉSTUDOMÁNYI MESTERKÉPZÉSI SZAK KREDITLISTÁJA**

**Szakmai törzsanyag (60 kredit)**

|  |  |  |  |  |  |  |
| --- | --- | --- | --- | --- | --- | --- |
| **Kód** | **Tantárgy** | **Óra** | **Telj.** | **Kredit** | **Előfeltétel** | **Félév** |
|  |  |  |  |  |  |  |
| BTED608MA\_21 | A neveléstudomány szaknyelve | 2 | koll | 3 | -- | 1 |
| BTED609MA\_21 | Az oktatási rendszer és társadalom | 2 | koll | 3 | -- | 1 |
| BTED611MA\_K3 | A neveléstudomány intézményrendszere (gyakorlat) | 2 | gyj | 3 | -- | 2 |
| BTED612MA\_21 | Nevelésszociológiai elméletek | 2 | koll | 3 | -- | 2 |
| BTED613MA\_21 | Oktatási rendszerek az EU-ban | 2 | koll | 3 | -- | 2 |
| BTED614MA\_21 | Az oktatás gazdaságtana | 2 | koll | 3 | -- | 1 |
| BTED615MA\_K3 | Pedagógiai problématörténet I. | 2 | koll | 3 | -- | 1 |
| BTED616MA\_K3 | Pedagógiai problématörténet II. | 2 | koll | 3 | Pedagógiai problématörténet 1. | 2 |
| BTED617MA\_21 | Pedagógia a művészetekben | 2 | gyj | 2 | -- | 1 |
| BTED618MA\_K3 | Szakképzés, munkaerő-piaci képzés | 2 | koll | 3 | -- | 3 |
| BTED619MA\_21 | Tanítás– és tanuláselméletek | 2 | koll | 2 | -- | 2 |
| BTED621MA\_K3 | Tantervelmélet és tanulási környezet I. | 2 | koll | 3 | -- | 1 |
| BTED622MA\_K3 | Tantervelmélet és tanulási környezet II. | 3 | gyj | 3 | Tantervelmélet és tanulási környezet I. | 2 |
| ~~BTED623MA\_K3~~ | ~~Oktatáskutatás tervezése és szervezése~~ | ~~2~~ | ~~gyj~~ | ~~3~~ | ~~--~~ | ~~2~~ |
| BTED624MA\_K3 | Adatelemzés az oktatáskutatásban (SPSS) | 3 | gyj | 3 | -- | 2 |
| BTED220MA\_K3 | Szakdolgozati szeminárium I. | 2 | gyj | 3 | -- | 3 |
| BTED320MA\_K3 | Szakdolgozati szeminárium II. | 2 | gyj | 3 | Szakdolgozati szeminárium I. | 4 |
| BTED999MA | Szakdolgozat |  | gyj | 14 |  | 4 |

**Nevelési és oktatási kutatások specializáció (50 kredit)**

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra | Telj. | Kredit | Előfeltétel | Félév |
| BTED456MA\_K4 | Tudományos írásmű készítése (AcademicWriting) | 3 | gyj | 4 | -- | 3 |
| BTED468MA\_K4 | Oktatási rendszerismeret | 2 | koll | 4 | -- | 3 |
| BTED625MA\_K4 | Tudománykommunikáció, konferenciaelődás, szemléltetés | 2 | gyj | 4 | -- | 4 |
| BTED150MA\_K3 | Oktatásszociológiai kutatások | 2 | koll | 3 | -- | 3 |
| BTED170MA\_21 | Társadalomtörténet | 2 | koll | 4 | -- | 3 |
| BTED478MA\_K3 | Családpedagógiai kutatások módszerei | 2 | koll | 3 | -- | 4 |
| BTED295MA\_K3 | Neveléstörténeti kutatások | 3 | gyj | 3 | -- | 3 |
| BTED476MA\_K4 | Kutatási szeminárium | 2 | gyj | 4 | -- | 4 |
| BTED477MA\_K3 | Adatforrások | 2 | gyj | 3 | -- | 4 |
| BTED481MA\_K3 | Tudás- és hatékonyságmérési elemzések | 3 | gyj | 3 | -- | 4 |
| Kötelezően választható kurzusok: 15 kredit felvétele kötelező. |
| BTED280MA\_K3 | Demográfia és munkaerő-piaci politikák | 2 | koll | 3 | -- | 3 |
| BTED260MA | Emberi erőforrás-kínálat | 2 | koll | 3 | -- | 4 |
| BTED270MA | Elméleti antropológia | 2 | koll | 3 | -- | 4 |
| BTED623MA\_K3 | Oktatáskutatás tervezése és szervezése | 2 | gyj | 3 | -- | 3 |
| BTED351MA\_K3 | Nemzetközi összehasonlítások az oktatáskutatásban | 2 | gyj | 3 | -- | 3 |
| BTED480MA | Kutatás és tudományos képzés a felsőoktatásban | 2 | gyj | 3 | -- | 3 |

**Segítő-fejlesztő pedagógia specializáció (50 kredit)**

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra | Telj. | Kredit | Előfeltétel | Félév |
| BTED600MA | A különleges bánásmódot igénylő tanulókkal való foglalkozás történeti és nemzetközi összehasonlító pedagógiai szempontból | 2 | koll | 3 | -- | 3 |
| BTED610MA | Az egyéni tanulói igényekhez alkalmazkodás a tömegoktatás történetében | 2 | koll | 3 | -- | 3 |
| BTED620MA | Iskolai magatartási és beilleszkedési zavarok pedagógiai kezelése | 2 | koll | 3 | -- | 4 |
| BTED632MA | Az iskolai integráció és inklúzió aktuális kérdései | 3 | gyj | 3 | -- | 3 |
| BTED633MA | Iskolai tehetségfejlesztés | 3 | gyj | 3 | -- | 3 |
| BTED634MA | Speciális tanulói csoportok | 3 | gyj | 3 | -- | 4 |
| BTED635MA | Az eltérő bánásmódot igénylő tanulók pedagógiai segítése | 3 | gyj | 3 | -- | 4 |
| BTED636MA | A hátrányos helyzetű tanulókat oktató iskolákban dolgozó pedagógusok szakmai fejlesztése | 3 | gyj | 4 | -- | 3 |
| BTED637MA | A pedagógusok és a gyermekvédelmi szakemberek együttműködésének támogatása | 3 | gyj | 4 | -- | 4 |
| BTED650MA | A családi gyermeknevelési tevékenység pedagógiai támogatása | 2 | gyj | 3 | -- | 4 |
| Kötelezően választható kurzusok: 18 kredit felvétele kötelező. |
| BTED638MA | Kutatások az intézményes tehetséggondozás körében | 2 | koll | 3 |  | 4 |
| BTED639MA | Zenei fejlesztés és transzferhatásai | 2 | koll | 3 |  | 3 |
| BTED649MA | Pedagógiai fejlesztés játékkal, drámával | 2 | gyj | 3 | -- | 4 |
| BTED652MA | Az egészség- és mozgásfejlesztés pedagógiája serdülőkorúak körében | 2 | koll | 3 | -- | 3 |
| BTED653MA\_21 | Olvasáspedagógiai és szövegértési fejlesztés módszertana | 2 | gyj | 3 | -- | 4 |
| BTED654MA\_21 | Az információs és kommunikációs technológiával (IKT) támogatott képességfejlesztés pedagógiája | 2 | gyj | 3 | -- | 3 |
| BTED260MA | Emberi erőforrás-kínálat | 2 | koll | 3 | -- | 4 |

**Oktatásmenedzsment specializáció (50 kredit)**

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy | Óra | Telj. | Kredit | Előfeltétel | Félév |
| BTED490MA\_K4 | Közigazgatási és szakigazgatási ismeretek | 2 | koll | 4 | -- | 3 |
| BTED491MA\_K3 | Intézménymenedzsment | 2 | gyj | 3 | -- | 3 |
| BTED492MA\_K4 | Az oktatási rendszer működésének jogi háttere | 2 | koll | 4 | -- | 4 |
| BTED493MA\_K3 | Művelődés- és oktatásgazdaságtan | 2 | koll | 3 | -- | 3 |
| BTED494MA\_K3 | Oktatásfinanszírozási és gazdálkodási ismeretek | 2 | gyj | 3 | -- | 4 |
| BTED496MA\_K3 | Oktatásszervezés és adminisztráció | 2 | gyj | 3 | -- | 4 |
| BTED468MA\_K4 | Oktatási rendszerismeret | 2 | gyj | 4 | -- | 3 |
| BTED627MA\_K4 | Elektronikus tananyagkezelő és vizsgáztató rendszerek | 2 | gyj | 4 | -- | 4 |
| BTED497MA\_K4 | A felsőoktatás irányítási és működési rendszere | 2 | gyj | 4 | -- | 3 |
| Kötelezően választható kurzusok: 18 kredit felvétele kötelező. |
| BTED498MA\_21 | Rendszer- és minőségfejlesztés | 2 | koll | 3 | -- | 4 |
| BTED499MA\_K3 | Szervezeti kommunikáció és érdekérvényesítés | 2 | gyj | 3 | -- | 3 |
| BTED500MA\_21 | Csoportvezetés – csoportfejlesztés | 2 | gyj | 3 | -- | 4 |
| BTED280MA\_K3 | Demográfia és munkaerő-piaci politikák | 2 | koll. | 3 | -- | 3 |
| BTED351MA\_K3 | Nemzetközi összehasonlítások az oktatáskutatásban | 2 | gyj | 3 | -- | 3 |
| BTED477MA\_K3 | Adatforrások | 2 | gyj | 3 | -- | 4 |
| BTED260MA | Emberi erőforrás-kínálat | 2 | koll | 3 | -- | 4 |